Arne Kotte

Arne Kotte (født 20. mars 1935 i Steinkjer, død 8. juli 2015 samme stedArne Kotte er død , Trønder-Avisa, 8. juli 2015) var en norsk fotballspiller som spilte for Vålerenga, Steinkjer og Frigg fra begynnelsen av 1950-tallet til første halvdel av 1960-tallet. Kotte spilte også for , hvor han fikk 19 kamper og scoret tre mål.

Kotte begynte sin karriere i Steinkjer hvor han debuterte på A-laget som 16-åring. Han flyttet til Oslo, og spilte for Vålerenga høstsesongen 1952. Etter tre sesonger i VIF returnerte Kotte til Steinkjer sommeren 1955, før han i juni 1956 signerte proffkontrakt med den italienske klubben US Città di Palermo.Steinkjer-avisa.no – Proff i Italia (Av Jan Erik Moe. Publisert 29. september 2006, besøkt 7. september 2012) Der pådro han seg en alvorlig kneskade kun fem minutter ut i sin første treningskamp, og ble erstattet i klubbens utenlandskvote av argentineren Santiago Vernazza, slik at proffoppholdet endte uten at Kotte fikk spille en eneste seriekamp for Palermo.FVN.no – Runar debuterte (Publisert 13. september 1999, besøkt 7. september 2012)

Etter det korte utenlandsoppholdet kom Kotte hjem til Norge høsten 1957. Han spilte deretter tre sesonger for Frigg Oslo, før han returnerte til moderklubben Steinkjer i 1960, og la opp som spiller etter 1965-sesongen.

 Internasjonalt 
Kotte fikk sin landslagsdebut for  mot  under Nordisk mesterskap den 30. august 1953. Hans første mål for Norge kom i en vennskapskamp mot  den 25. mai 1955, i en kamp som endte 1–3. Hans 19. og siste landskamp kom i en vennskapskamp mot  den 5. november 1961 (1–1), hvor Kotte også scoret Norges mål.

 Landslagsmål for Norge 
 #  Dato  Stadion  Motstander  Resultat  Turnering 1  25. mai 1955  Bislett stadion, Oslo     1–3  Vennskapskamp 2  25. september 1955  Råsundastadion, Stockholm     1–1  Nordisk mesterskap 3  5. november 1961  Empire Stadium, Gżira     1–1  Vennskapskamp

 Se også 
 Liste over norske fotballspillere i Italia
 Liste over norske landslagsspillere i fotball for herrer

 Referanser 

 Eksterne lenker 

 «Arne Kotte» hos Steinkjerleksikonet.no
 Fotball.no – Kottes spillerprofil
 Worldfootball.net – Kottes spillerprofil 

Kategori:Norske fotballspillere
Kategori:Norske landslagsspillere i fotball for herrer
Kategori:Fotballspillere for Vålerenga Fotball
Kategori:Fotballspillere for Frigg Oslo FK
Kategori:Fotballspillere for US Palermo
Kategori:Fotballspillere for Steinkjer FK
Kategori:Norske fotballspillere i Italia
Kategori:Personer fra Steinkjer kommune